Birgitte Esmark

Birgitte Elise Esmark (født 13. oktober 1841 i Brevik, død 2. april 1897 i Kristiania) var en norsk naturforsker (ekspert på snegler) og aktivist.Finn Egil Eckblad, De første kvinnelige universitetsbiologer  i Alma Maters døtre den 9. juni 2005.

Hun var datter av mineralogen Morten Thrane Esmark (1801–1882) og Ulrike Benedicte Wiborg (1810–1898). Farfaren var professor Jens Esmark (1763–1839), gift med Wibeche, datter av den danske zoolog Morten Thrane Brünnich (1737–1827). Birgitte ble naturforsker, noe hun oppdaget på Madeira der hun samlet mollusker i to år for å bli frisk.  I 1879 var hun første kvinne som mottok stipend for å ta en studiereise til Nordland og Finnmark,Kapitlet Birgithe Esmark i boken Slektene Wiborg, Brevik-Kragerø grenen, Schreiner, Esmark, Høegh av Martha Wiborg Fleischer i 1925. samt studere resultatene ved Det Kongelige Frederiks Universitet der onkelen Laurits Martin Esmark (1806–1884) var professor i zoologi (han også) og siden 1863 hadde vært rektor.  Hun hadde ikke eksamen i faget, da dette ikke ble tillatt før i 1881.Om innsamling av bildene  i Alma Maters døtre den 9. juni 2005. Etter onkelens død i 1884 fikk Birgitte publisert avhandlingen Norges land- og ferskvandsmollusker internasjonalt.

Siden turen til Madeira hadde hun også jobbet for de fattiges sak i Kristiania, og sammen med komtesse Ida Wedel Jarlsberg (1855–1929) bygde hun et hjem der kvinner kunne være på søndagene og lære seg engelsk. De to startet Unge Kvinners Kristelige Samfund (UKKS) i 1894 med Ida Wedel Jarlsberg som leder og Birgitte Esmark som sekretær; det ble senere til Kristelig Forening for Unge Kvinner (se KFUK). Hun ble i 1887 vararepresentant til styret for Det Norske TotalavholdsselskapPionerer blant norske kvinner av Gjerdtrud Fladset i 1932. og i 1889 sekretær for det nystartede Norske Kvinders Totalavholdsselskap – Det Hvite Bånd der Ida Wedel Jarlsberg var leder.Gunn Bjørg Wisløff sin utdypende artikkel om Birgitte i Store norske leksikon.

 Referanser 

Kategori:Norske zoologer
Kategori:Personer begravet på Vår Frelsers gravlund
Kategori:Personer fra Porsgrunn kommune